Z:gnu-www-ja-copyright-and-globalization--6e3440-In order to explain my ideas o/ro

Pentru a-mi explica ideile privind subiectul, aș vrea să trec în revistă istoria distribuirii informației și a copyrightului. În antichitate, cărțile se scriau de mână cu condeiul și oricine știa să citească și să scrie putea copia o carte cam la fel de eficient ca oricine altcineva. Cineva care făcea aceasta toată ziua probabil devenea ceva mai priceput, dar nu exista o diferență imensă. Și, deoarece copiile erau făcute una câte una, nu exista o economie de scară. Să faci zece cópii dura de zece ori mai mult decât să faci o copie. Nimic nu forța nici centralizarea; o carte putea fi copiată oriunde.